at waring pagsasanay sa pagtudla ay binabaril ang mga ibon at mga bungang kahoy, bumabaril ng mga paroparo ng walang kalihislihis, kayat ang tagapangasiwang uldog ay hindi na nangahas na tumungo sa sapang kung walang kasamang mga guardia sibil, at ang palamon ng pari na nakakita sa magandang tikas ni kabisang tales na naglilibot sa kaniyang bukirin na wariy isang bantay, ay umayaw nang lipus ng takot na kunin ang pag aari. datapway hindi makapangahas na bigyan siyang katwiran ng mga hukom pamayapa sa bayan at nang nasa cabecera dahil sa natatakot maalis sa katungkulan, sapagkat nadadala na dahil sa isang kaagad agad ay inalis. at hindi naman masasama ang mga hukom na iyon, pawang taong matatalino, matapat, mabubuting mamamayan, maririlag na mga magulang, mabubuting anak. at nakatataya ng kalagayan ni tales ng mabuti pa kay sa sariling may katawan.